Diari Oficial de la Generalitat Valenciana


Sumari del DOGV 4303, del 30-07-2002 (2002/7590)

Informació pública de les bases de la convocatòria per a proveir en propietat una plaça d'agent de desenvolupament local.
-------------------------------------------------------------------------------------------------------------------------

### Dades del document

Número de DOGV
:   4303

Data del DOGV
:   30-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/7590


Data del document
:   03-07-2002

Organisme emissor
:   Ajuntament de Quart de Poblet

Tipus de document
:   Convocatòria

Descriptors 

:   * Quart de Poblet
    * administració local
    * desenvolupament rural
    * concurs administratiu

Informació pública de les bases de la convocatòria per a proveir en propietat una plaça d'agent de desenvolupament local. [2002/M7590]
  
Amb aquest anunci fem públic que, per mitjà de Decret d'Alcaldia de data 3 de juliol de 2002, s'ha resolt aprovar les bases que seguidament es transcriuen:
  
Bases que regiran la convocatòria per a proveir en propietat una plaça d'agent de desenvolupament local.
  
Primera. Objecte de la convocatòria
  
L'objecte de la present convocatòria és la cobertura amb caràcter definitiu, d'una plaça d'agent de desenvolupament local vacant en la plantilla d'aquest ajuntament i corresponent a l'oferta d'ocupació pública de 2002.
  
- Denominació de la plaça: agent de desenvolupament local.
  
- Grup: B
  
- Naturalesa: funcionari
  
- Escala: administració especial
  
- Subescala: tècnica
  
- Sistema selectiu: concurs oposició
  
- Nombre total de places convocades: una
  
Segona. Normativa d'aplicació
  
La realització de les proves selectives se sotmetrà, en tot allò no expressament previst en aquestes bases, al dret bàsic contingut a la Llei 30/1984; les normes de la Llei 7/1985, de 2 d'abril; el RD Legislatiu 781/1986, de 18 d'abril; el Decret Legislatiu de 24 d'octubre 1995, pel qual s'aprova el Text Refós de la Llei de la Funció Pública Valenciana; el RD 896/1991, de 7 de juny; i en allò no previst en les normes esmentades, pel Decret 33/1999, de 29 de març, del Govern Valencià, i, supletòriament, pel RD 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat.
  
Tercera. Condicions o requisits que han de reunir o complir els aspirants
  
Per a prendre part en les proves selectives d'aquesta convocatòria serà necessari:
  
a) Tindre la nacionalitat espanyola, o estar inclòs en l'àmbit d'aplicació de la Llei 17/1993, de 23 de desembre.
  
b) Tindre complits 18 anys i no excedir de 65.
  
c) Estar en possessió del títol de Diplomat Universitari en Relacions Laborals, Graduat Social, Diplomat en Ciències Empresarials o en condicions d'obtindre'l en la data en què acabe el termini de presentació d'instàncies .
  
d) No patir malaltia o defecte físic o psíquic que impedisca l'exercici de les funcions corresponents.
  
e) No haver sigut separat, per mitjà d'expedient disciplinari del servei a l'estat, a les comunitats autònomes o a les entitats locals, ni trobar-se inhabilitat per a l'exercici de funcions públiques.
  
f) No trobar-se sotmés en causa d'incapacitat de les contingudes a la legislació vigent.
  
g) No trobar-se sotmés en cap dels supòsits d'incompatibilitat previstos a la Llei 53/1984, de 26 de desembre, d'Incompatibilitats del Personal al Servei de les Administracions Públiques.
  
h) Comprometre's, en cas d'obtindre la plaça, a jurar o prometre, per la seua consciència i honor, complir fidelment les obligacions del càrrec amb lleialtat al rei, guardant i fent guardar la Constitució com a norma fonamental de l'estat (RD 707/1979, de 5 d'abril).
  
i) Comprometre's així mateix, en el cas d'obtindre la plaça i no acreditar els seus coneixements de valencià, bé per mitjà de la presentació del Certificat homologat per la Generalitat Valenciana (Junta Qualificadora de Coneixements de Valencià), bé per mitjà de la realització d'un exercici específic a l'efecte de l'acreditació, a assistir als cursos de perfeccionament que establisca el propi Ajuntament de Quart de Poblet o altres institucions oficials autoritzades respecte d'això.
  
Quarta. Igualtat de condicions
  
D'acord amb el que estableix la Llei 13/1982, de 7 d'abril , d'Integració Social de Minusvàlid, en aquestes proves seran admeses les persones minusvàlides en igualtat de condicions que els altres aspirants.
  
El tribunal establirà, per a les persones amb minusvalidesa que així ho sol·liciten, les adaptacions possibles de temps i mitjans per a la realització de les proves. Amb aquesta finalitat, els interessats hauran de presentar la petició corresponent en la sol·licitud de participació en la convocatòria.
  
Cinquena. Instàncies i admissió d'aspirants
  
5.1. A les instàncies on se sol·licita de prendre part en aquesta convocatòria, que hauran d'estar degudament emplenades, els aspirants manifestaran que reuneixen totes i cada una de les condicions i requisits exigits a la base tercera i que accepten en tots els seus supòsits aquestes bases. Les instàncies s'adreçaran a l'alcaldessa presidenta d'aquest ajuntament, i es presentaran en el Registre General de l'Ajuntament (pl. País Valencià, 1), o en les oficines de correus en la forma reglamentàriament establida, dins del termini de 20 dies naturals, comptats a partir de l'endemà de la publicació de l'extracte de la convocatòria al Boletín Oficial del Estado. La convocatòria i les bases es publicaran íntegrament al Butlletí Oficial de la Província de València i Diari Oficial de la Generalitat Valenciana.
  
5.2. Per a ser admés serà suficient, a més de la instància, aportar l'abonament dels drets d'examen, que es fixen en la quantitat de 65,63 euros, abonament que haurà d'efectuar-se en el compte restringit que amb aquesta finalitat té obert aquesta corporació, número 7165826399, dígit de control 28, de Bancaixa- entitat 2077-, agència número 0109, de Quart de Poblet-Valencia- (pl. País Valencià, núm. 2), i que caldrà acreditar amb el resguard justificatiu de l'ingrés adherit a la instància. Els drets d'examen es retornaran, únicament, prèvia petició de l'interessat, en el cas que siga exclòs del procés selectiu, per falta d'algun dels requisits exigits per a prendre-hi part.
  
5.3. Acabat el termini de presentació d'instàncies, l'Alcaldia dictarà resolució, en el termini màxim d'un mes, declarant aprovada la llista d'admesos i d'exclosos, la qual s'adoptarà basant-se en les declaracions dels aspirants. Aquesta resolució, que es publicarà al Butlletí Oficial de la Província de València i al Diari Oficial de la Generalitat Valenciana, assenyalarà el termini de 10 dies perquè els aspirants exclosos n'esmenen els defectes.
  
Així mateix, durant l'esmentat termini, els interessats podran presentar qualsevol reclamació pertinent.
  
Els errors de fet podran esmenar-se en qualsevol moment, d'ofici o a petició de l'interessat.
  
Si no s'hi produeix cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i les esmenes, l'autoritat convocant elevarà a definitives les llistes d'admesos i exclosos per mitjà de Resolució, que es publicarà igualment en el Butlletí Oficial de la Província de València i Diari Oficial de la Generalitat Valenciana, on s'assenyalarà la data, el lloc i l'hora del començament del primer exercici, així com l'ordre de crida dels aspirants.
  
La publicació d'aquesta resolució determinarà els terminis a l'efecte de possibles impugnacions o recursos.
  
5.4. Contra la resolució que aprova la llista definitiva, els interessats podran interposar un recurs contenciós administratiu, en els termes de la Llei Reguladora de la Jurisdicció Contenciosa Administrativa vigent, amb caràcter previ, si és el cas, el recurs potestatiu de reposició previst a l'article 116 de la Llei 30/1992, segons redacció de la Llei 4/1999, de 13 de gener.
  
Sisena. Tribunal qualificador
  
6.1. El tribunal qualificador estarà constituït de la forma següent:
  
Presidenta: l'alcaldesa-presidenta de l'Ajuntament o regidor en qui delegue.
  
Vocals:
  
1. Dos funcionaris de carrera que posseïsquen una titulació igual o superior a la requerida per als llocs de treball a proveir i que pertanguen al mateix grup o grups superiors.
  
2. Un representant de l'administració del Govern Valencià.
  
3. Un funcionari de carrera designat per la Junta de Personal, qui actuarà amb veu i vot.
  
Actuarà com a secretari, amb veu i sense vot, el de la corporació o funcionari en qui delegue.
  
6.2. Cada proposta o nomenament de vocal implicarà també la designació d'un suplent amb els mateixos requisits i condicions. Tots els vocals hauran de ser personal funcionari que posseïsca una titulació igual o superior a la requerida per a la plaça a proveir i pertànyer al mateix grup o grups superiors.
  
6.3. La composició concreta del tribunal qualificador, amb la corresponent designació de cada un dels seus membres, es portarà a cap per mitjà de resolució i es farà publica en el Butlletí Oficial de la Província de València, Diari Oficial de la Generalitat Valenciana i al tauler d'edictes de l'Ajuntament, amb una antelació mínima d'un mes a la data de començament de les proves.
  
6.4. Al tribunal, li correspon el desplegament i la qualificació de les proves selectives, la seua actuació estarà vinculada a aquestes Bases i no podrà aprovar ni declarar que han superat les proves selectives un nombre superior d'aspirants al de places convocades.
  
6.5. Els membres del tribunal s'abstindran d'intervindre, notificant-ho a l'autoritat convocant, i els aspirants podran recusar-los quan concórreguen les circumstàncies previstes a l'article 28 de la Llei de Règim Jurídic de les Administracions Públiques i del Procediment Administratiu Comú vigent, o quan hagen dut a terme tasques de preparació d'aspirants en els cinc anys anteriors a la publicació de la convocatòria.
  
6.6. El tribunal no podrà constituir-se ni actuar sense la presència de la majoria dels seus membres, titulars o suplents indistintament. Les decisions s'adoptaran per majoria de vots, i es podrà disposar la incorporació als seus treballs d'assessors especialistes, per a aquelles proves que ho requerisquen, els quals es limitaran a exercir les seues especialitats tècniques i basant-se exclusivament en aquestes col·laboraran amb el tribunal amb veu, però sense vot. Els assessors i especialistes han d'estar sotmesos a les mateixes causes d'abstenció i recusació que la resta del tribunal.
  
6.7. Almenys la meitat més un dels membres del tribunal haurà de tindre una titulació corresponent a la mateixa àrea de coneixements que l'exigida per a l'ingrés.
  
Setena. Començament i desenvolupament de l'oposició
  
L'orde en què actuaran els opositors en aquells exercicis que no es puguen realitzar conjuntament ve determinat per sorteig abans del seu començament.
  
Vuitena. Proves selectives
  
8.1. Els exercicis d'oposició no podran començar fins que transcórreguen dos mesos de la data en què aparega publicat l'anunci de la convocatòria al Boletín Oficial del Estado.
  
8.2. Amb una antelació d'almenys 15 dies hàbils abans de començar el primer exercici, l'Alcaldia anunciarà al Butlletí Oficial de la Província de València, al Diari Oficial de la Generalitat Valenciana i al tauler d'anuncis de l'Ajuntament el dia, l'hora i el local en què tindrà lloc.
  
Si el nombre d'aspirants ho fa aconsellable, podran substituir-se les publicacions al Butlletí Oficial de la Província de València i al Diari Oficial de la Generalitat Valenciana per notificacions individuals a cada aspirant, amb justificant de recepció.
  
Una vegada començat el procés selectiu, els resultats de cada un dels exercicis, les successives crides i convocatòries, i en definitiva qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o, si és el cas , la fase de concurs, s'exposaran en els locals on s'haja celebrat l'exercici anterior o en els que s'assenyalen en l' últim anunci, i bastarà aquesta exposició, en la data en que s'inicie, com a notificació a tots els efectes. La crida per a la sessió següent d'un mateix exercici ha de realitzar-se amb un termini mínim d'antelació de 12 hores, mentres que la convocatòria per a un exercici distint ha de respetar un termini mínim de 48 hores.
  
8.3.Els opositors seran convocats per a cada exercici en crida única, i seran exclosos de l'oposició els qui no compareguen, llevat de casos de força major degudament justificats i apreciats lliurement pel tribunal.
  
8.4. En qualsevol moment, el tribunal podrà requerir els opositors perquè n'acrediten la personalitat, raó per la qual hauran d'anar proveïts del document nacional d'identitat.
  
8.5. La duració màxima del procés de celebració dels exercicis serà de tres mesos. Des de la total conclusió d'un exercici o prova fins al començament de la següent haurà de transcórrer un termini de 72 hores i màxim de 45c dies naturals.
  
8.6. Desenvolupament de l'oposició
  
L'oposició constarà de quatre exercicis de caràcter obligatori.
  
Primer exercici:
  
Obligatori i eliminatori. Consistirà a realitzar una prova de coneixements referits als continguts del temari, annex II, a través d'un qüestionari de 100 preguntes que adoptarà la forma de test amb quatre respostes alternatives, de les quals només una serà la correcta, en un temps màxim d'una hora. Les respostes errònies es valoraran negativament, amb una penalització equivalent a un terç del valor de cada resposta correcta, per tant, de cada tres respostes errònies se'n descomptarà una de correcta.
  
L'Exercici es puntuarà amb un màxim de 15 punts, i serà necessari obtindre una puntuació de 7,5 punts per a superar-lo.
  
Segon exercici:
  
Obligatori i eliminatori. Consistirà a desenvolupar per escrit un tema del temari específic (temes 13-64 de l'annex II), trets a l'atzar. La duració de l'exercici serà d'un màxim d'1 hora.
  
L'exercici es puntuarà amb un màxim de 20 punts, i serà necessari obtindre una puntuació de 10 punts per a superar-lo.
  
Tercer exercici:
  
Obligatori i eliminatori. Consistirà en la realització de dos exercicis de caràcter pràctic, d'entre quatre proposats pel tribunal, desglossats en preguntes dirigides a apreciar la capacitat dels aspirants per a portar a terme funciones inherents a un agent de desenvolupament local, relacionades amb les contingudes del temari que figura en l'annex II.
  
L'exercici es puntuarà amb un màxim de 20 punts, i serà necessari obtindre una puntuació de 10 punts per a superar-lo.
  
Quart exercici:
  
Obligatori i no eliminatori. Consistirà en la lectura, traducció del castellà al valencià i comnentari d'un text relacionat amb les tasques pròpies del lloc convocat d'acord amb la normativa sobre ús del valencià de la Generalitat Valenciana. La duració d'aquest exercici serà com a màxim d'1 hora i el nivell d'exigència serà semblant al grau mitjà exigit per la Junta Qualificadora.
  
L'exercici es puntuarà amb un màxim de 5 punts.
  
Qualificació final de la fase d'oposició:
  
Estarà determinada per la suma de les puntuacions obtingudes en cada un dels quatre exercicis que han de realitzar els aspirants sobre un total de 60 punts. A continuació es configurarà una llista, ordenada per puntuació de major a menor, que contindrà tots els aspirants que hagen superat la fase d'oposició, d'acord amb els criteris establits en cada una de les bases d'aquesta convocatòria.
  
8.7. Fase de concurs.
  
Només podran participar en la fase de concurs els aspirants que hagen superat l'exercici de la fase d'oposició.
  
Junt amb el resultat de l'últim exercici de la fase d'oposició, el tribunal exposarà al públic la relació d'aspirants que, pel fet d'haver superat tots els exercicis eliminatoris, han de passar a la fase de concurs, emplaçant-los perquè en el termini de 10 dies hàbils presenten la documentació acreditativa dels mèrits i experiència previstos en la convocatòria
  
Els mèrits al·legats pels participants hauran d'haver sigut obtinguts o computats fins a la data de finalització del termini de presentació d'instàncies.
  
La puntuació màxima de la fase de concurs serà de 40 punts, que es distribuiran d'acord amb el barem que figura a l'annex I.
  
8.8.Puntuació final del concurs-oposició.
  
Una vegada baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats per ordre de puntuació total, concedint-los un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
La puntuació final del concurs-oposició s'obtindrà sumant la puntuació obtinguda en ambdues fases, sobre un total de 100 punts.
  
Els casos d'empat que es produïsquen es dirimiran de la següent manera: s'atendrà, en primer lloc, a la major puntuació obtinguda en la fase d'oposició i, si persisteix l'empat, aquest es dirimirà per la major puntuació obtinguda en els distints apartats del barem del concurs, pel mateix ordre en què figuren relacionats.
  
Si persistia l'empat s'atendria, en primer lloc, a la major puntuació obtinguda en el segon exercici, i en segon lloc, si es mantenia aquest, a la major puntuació obtinguda en el tercer exercici, primer exercici i quart exercici respectivament.
  
Novena. Relació d'aprovats
  
Resoltes les possibles al·legacions i esmenes, el tribunal dictarà resolució fixant la relació definitiva d'aspirants aprovats segons l ?ordre de puntuació, que davall cap circumstància no podrà contindre un nombre superior al de places convocades.
  
Aquesta relació serà elevada pel tribunal qualificador a l'Alcaldia de l'Ajuntament amb la proposta de nomenament com a funcionari de carrera.
  
Així mateix es crearà, a fi de cobrir possibles serveis urgents, una borsa de treball amb els aspirants aprovats i no seleccionats, el nombre dels quals serà determinat pel tribunal, per ordre de puntuació.
  
Deu. Presentació de documentació i nomenament
  
10.1. En el termini de 20 dies hàbils comptadors a partir de la publicació al tauler d'anuncis d'aquesta corporació de la relació d'aprovats a què es refereix l'apartat anterior, els aspirants que hi figuren hauran de presentar els documents següents:
  
a) Fotocòpia, degudament compulsada, del DNI i certificat de naixement expedit pel Registre Civil corresponent.
  
b) Fotocòpia, degudament compulsada, de qualsevol de les titulacions exigides a la lletra c) de la base tercera.
  
c) Justificants acreditatius, especificats a l'Annex I d'aquestes bases, que es valoraran en la fase de concurs, com ara títols acadèmics, cursos, experiència professional, etc.
  
d) Declaració jurada o promesa que no ha sigut separat, per mitjà d'expedient disciplinari, del servei de l'administració pública, ni es troba inhabilitat per a l'exercici de funcions públiques
  
e) Certificat oficial metge que acredite que no pateix cap malaltia o defecte físic que impedisquen l'exercici de les funcions corresponents.
  
f) Declaració de l'interessat, sobre el seu jurament o promesa de fidel compliment de les obligacions del càrrec amb lleialtat al rei i a la Constitució.
  
g) En relació amb la base tercera, apartat i), els coneixements de valencià podran ser acreditats per mitjà de la presentació d'un dels següents documents:
  
- Títol de Batxillerat o equivalent cursat a la Comunitat Autònoma Valenciana, amb superació de les assignatures de valencià.
  
- Títol de l'Escola Oficial d'Idiomes corresponent al tercer curs de coneixements de valencià.
  
- Certificat de nivell mitjà de la Junta Qualificadora de Coneixements de Valencià.
  
10.2. Els qui tinguen la condició de funcionaris de carrera estaran exempts de justificar documentalment les condicions i la resta de requisits ja acreditats per a obtindre el seu anterior nomenament. Caldrà que presenten certificat de l'organisme del qual depenguen que n'acredite aquesta condició i d'altres circumstàncies que consten a l'expedient personal.
  
10.3. Els qui dins del termini fixat i llevat de casos de força major, no presenten la documentació o de l'examen d'aquesta es dedueix que falta algun dels requisits assenyalats a la base tercera no podran ser nomenats funcionaris de carrera. Aquesta circunstància donarà lloc a la invalidesa de l'actuació de l'interessat i a la nul·litat subsegüent dels actes del tribunal respecte d'aquest, sense perjudici de la responsabilitat en què haja pogut incórrer per falsedat en la seua instància.
  
10.4. En el cas que un aspirant siga exclòs perquè no ha presentat la documentació o perquè n'hi ha falsedat, el tribunal podrà proposar addicionalment la inclusió en la llista, amb el mateix nombre dels exclosos a aquells que tot i haver superat les proves es troben fora de la relació definitiva d'aprovats, amb el límit establit a la base primera.
  
10.5. Transcorregut el termini de presentació de documents, l'Alcaldia farà el nomenament, com a funcionari de carrera, de la persona aprovada, determinant el termini per a la presa de possessió el qual no podrà excedir d'un mes.
  
Onze. Incidències
  
El tribunal queda facultat per a resoldre els dubtes que es presenten i prendre els acords necessaris per al bon funcionament del concurs-oposició en tot allò no previst en aquestes bases.
  
Dotze. Vinculació de les bases
  
Aquestes bases vinculen l'administració, el tribunal i els qui participen en les proves selectives, i tant aquesta convocatòria com tots els actes administratius que se'n deriven i de les actuacions del tribunal podran ser impugnats pels interessats en els casos, terminis i forma establida en la Llei de Règim Jurídic de les Administracions Públiques i del Procediment Administratiu Comú.
  
Aquestes bases són definitives en via administrativa i en contra d'aquestes es pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, en virtut del que preveu l'article 46 de la Llei de la Jurisdicció Contenciosa Administrativa. No obstant això, es podran utilitzar qualssevol altres recursos si es creu convenient.
  
ANNEX I
  
Barem fase concurs
  
En la fase de concurs a què es refereix la base cinquena, al punt 2 d'aquesta convocatòria la valoració dels mèrits s'efectuarà d'acord amb el barem següent:
  
A) Formació 20 punts
  
1. Cursos de formació i perfeccionament: màxim 12 punts.
  
Es valoraran els cursos de formació i assistència a jornades o activitats de perfeccionament de la professió, el contingut dels quals estiga relacionat amb les funcions de la plaça que es convoca, de duració igual o superior a 15 hores, que hagen sigut cursats per l'interessat i que hagen sigut convocats o homologats per qualsevol centre o organisme públic de formació, d'acord amb la següent escala:
  
De 300 hores en avant: 5 punts.
  
De 100 a 299 hores: 3 punts.
  
De 30 a 99 hores: 2 punts.
  
De 15 a 29 hores: 1 punts.
  
2. Valencià: màxim 3 punts.
  
El coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord amb la següent escala:
  
- Coneixements Orals: 0,5 punts
  
- Grau Elemental: 1 punt.
  
- Grau Mitjà: 2 punts.
  
- Grau Superior: 3 punts.
  
3. Titulació acadèmica: màxim 5 punts
  
- Per estar en possessió d'una diplomatura distinta a l'exigida : 3 punts
  
- Per estar en possessió de llicenciatura o carrera superior: 4 punts
  
- Per estar en posessió de doctorat: 5 punts
  
B) Experiència professional: 15 punts
  
Es valorarà l'experiència professional dels participants d'acord amb el següent barem:
  
- Per serveis prestats com a Agent de Desenvolupament Local a l'administració Pública: 0,5 punts per mes complet de servei en actiu, amb un màxim de 15 punts.
  
En el cas d'existir cap dubte sobre l'adequació o no de l'experiència aportada pels aspirants, serà la majoria dels membres del tribunal qui decidisca sobre la seua valoració. En cap cas no es valoraran les pràctiques formatives inherents i relatives a la titulació acadèmica.
  
L'experiència professional s'acreditarà d'acord amb els criteris següents.
  
- Els treballs per a administracions públiques s'acreditaran, només, per mitjà de certificats de serveis realitzades.
  
C) Entrevista curricular: 5 punts
  
ANNEX II
  
Temari per a la plaça d'agent de desenvolupament local, vacant a la plantilla de personal laboral de l'Ajuntament de Quart de Poblet.
  
Temari general (1-12) / Temari específic (13-64)
  
Temari general
  
1. La Constitució Espanyola de 1978. Principis generals.
  
2. Drets i llibertats fonamentals dels espanyols.
  
3. La Corona. Les Corts Generals. El govern i l'administració.
  
4. Organització territorial de l'estat
  
5. L' Estatut d' Autonomia de la Comunitat Valenciana. Principis generals i la seua organització.
  
6. Fonts del dret públic
  
7. Principis generals del procediment administratiu. Les fases del procediment administratiu.
  
8. El recurs administratiu. Classes de recursos.
  
9.El municipi. El terme municipal. La població. Consideració especial de veí
  
10. Les competències dels municipis. Els òrgans de govern i administració dels municipis. Òrgans col·legiats municipals.
  
11. El personal al servei de l'administració local. Drets i deures dels funcionaris públics. Règim disciplinari.
  
12. La regulació de les hisendes locals. Principals ingressos públics. El pressupost municipal.
  
Temari específic
  
13. Planificació estratègica: definició i conceptes, el procés de planificació estratègica en les organitzacions, aplicació a l'entorn local i al desenvolupament local.
  
14. L'anàlisi DAFO (Debilitats, amenaces, fortaleses, oportunitats): definició i conceptes, relació amb la planificació estratègica, aplicació al desenvolupament local
  
15. Elaboració del pla estratègic de ciutats i territoris: Metodologia, organització i identificació de temes crítics, diagnòstic intern i extern, definició d'objectius.
  
16. Anàlisi de l'entorn: definició i conceptes, estudis sobre desenvolupament local, fonts, aspectes demogràfics, sectors econòmics, dinàmiques de l'economia.
  
17. El sector comercial: tipologies de comerç, situació a la comarca de L'Horta i al municipi de Quart de Poblet. Modernització i innovació en el sector comercial, estratègies locals de foment de la iniciativa comercial.
  
18. L'estructura empresarial: situació a la comarca de l'Horta i al municipi de Quart de Poblet. Modernització i innovació en el sector empresarial, estratègies locals de foment de la iniciativa empresarial.
  
19. Entitats sense ànim de lucre relacionades amb la promoció econòmica. Exemples significatius. Situació al municipi de Quart de Poblet.
  
20. Òrgan consultiu de promoció econòmica local: Consell Econòmic i Social de Quart de Poblet.
  
21. Els pactes per l'ocupació: marc d'acció i principis comuns, el cas de la domarca de l'Horta Sud i Quart de Poblet.
  
22. Estudis socioeconòmics: definició estructura, estudis realitzats a l'àmbit local.
  
23. El suport informàtic com a sistema d'informació en la promoció econòmica i el desenvolupament local.
  
24. Exclusió social i ocupació, estratègies locals d'actuació.
  
25. La desocupació a Espanya, Comunitat Valenciana , la comarca de l'Horta Sud i a Quart de Poblet.
  
26. Pla, programa i projecte: conceptes, criteris d'aplicació en el desenvolupament local.
  
27. Polítiques d'immigració, situació actual a la comarca de l'Horta Sud, infraestructures i recursos per a la integració laboral.
  
28. Jornades d'ocupació com a eina estratègica: estructura i organització en una dimensió local.
  
29. Els recursos locals per a l'ocupació a Quart de Poblet: informació, dinamització i difusió.
  
30. L'Agència de Desenvolupament Comarcal de l'Horta Sud: definició, estructura i relaciones amb les ADL
  
31. Nous jaciments d'ocupació: projecció a la comarca de l'Horta Sud, exemples significatius.
  
32. Empreses catalogades com a I+O (Innovació més Ocupació, anteriorment Iniciatives Locals d'Ocupació ?ILO-): normativa, concepte i exemples locals.
  
33. El desenvolupament local a Espanya: un enfocament estratègic
  
34. L'agent d'inserció sociolaboral: un enfocament estratègic
  
35. Direcció estratègica de Recursos Humans. Projecció a l'àrea de promoció econòmica i desenvolupament local.
  
36. L'economia social: la societat i l'empresa cooperativa (concepte, continguts i marc jurídicespanyol, Comunitat Valenciana).
  
37. Altres entitats d'economia social (especial enfocament de les associacions locals relacionades amb la promoció econòmica).
  
38. L'obtenció de dades com a eines de planificació en el desenvolupament local.
  
39. L'entrevista enfocada als/les usuaris/es dels serveis en les Agències de Desenvolupament Local.
  
40. La participació ciutadana i relació amb la promoció econòmica local.
  
41. Agenda Local 21: definició, conceptes i potencial aplicació local.
  
42. Les activitats comercials: tipologia, situació i oportunitats per al sector local.
  
43. Xarxes d'economia social i solidària.
  
44. El servei d'orientació laboral: definició, potencialitats locals.
  
45. Accions d'orientació professional per a l'ocupació i l'autoocupació: relacions amb les oficines d'ocupació del Servei Valencià d'Ocupació i Formació.
  
46. El Servei Valencià d'Ocupació: organització i competències.
  
47. Iniciatives comunitàries d'ocupació: els programes de la UE.
  
48. Les escoles taller, les casas d'oficis i els tallers d'ocupació: projecció local d'aquests programes i situació actual.
  
49. La gestió de projectes: metodologia, direcció de grups, seguiment i avaluació.
  
50. Estructura d'un pla d'empresa en l'assessorament de projectes empresarials, aspectes motivacionals.
  
51. Els recursos formatius dirigits a la inserció sociolaboral.
  
52. Transferència de les polítiques actives d'ocupació i formació a la Comunitat Valenciana.
  
53. Principals projectes i programes competència de promoció econòmica a Quart de Poblet: evolució històrica i situació actual.
  
54. Les memòries de gestió d'una Agència de Desenvolupament Local com a element d'avaluació i consolidació.
  
55. Anàlisi DAFO de les ADL a la Comunitat Valenciana.
  
56. Fases en el procés de consolidació d'una ADL, i relació amb l'àrea de promoció econòmica, enfocament local.
  
57. Les relacions tecnicopolítiques en la figura del coordinador de promoció econòmica o ADL.
  
58. Les relacions tècniques entre diferents àrees municipals: coordinació, principals àrees relacionades amb la promoció econòmica i el desenvolupament local.
  
59. L'avaluació i seguiment dels programes de desenvolupament local.
  
60. Principals organismes supramunicipals de relació i coordinació de les ADL.
  
61. La recerca i anàlisi de la informació: directoris bàsics i específics.
  
62. Programa: Xarxa d'Agents d'Inserció Laboral (de la Mancomunitat de l'Horta Sud).
  
63. Diferències significatives i valoració dels programes: Ocupació-Corporacions Locals (OCCORP); Accions d'Orientació per a l'Ocupació i l'Autoocupació (OPOA); Formació Professional Ocupacional (FPO); Escoles Taller (ET); Cases d'Oficis (CO); Tallers d'Ocupació (TO).
  
64. Els col·lectius prioritaris en les mesures actives d'ocupació i formació.
  
Ho fem públic per a general coneixement i efectes oportuns.